Lav et referat af nedenstående tekst:

Tekst:
Kultur og Fritidsudvalget i Frederikshavn Kommune har spareforslaget på dagsorden på næste torsdag – penge, der skal findes uanset, om politikerne har lyst eller ej. - Jeg har det ikke godt med den besparelse, men sagen er den, at vi skal finde 8.2 millioner kroner på vores budget. Det er nøjagtigt samme beløb, som NT har forhøjet vores bidrag med, og vi må bare sige, at de penge har vi ikke, siger Kurt Kirkedal Jensen, (S), der er næstformand i Kultur og Fritidsudvalget. Nedlæggelsen af adskillige busruter i Frederikshavn Kommune ærgrer formanden for Ålbæk Borgerforening, som ellers glæder sig over, at den negative kurve, med fraflytningen fra kommunens landsbyer, ser ud til at være knækket. For første gang i mere end 20 år stiger befolkningstallet, men nu frygter han, at besparelserne får konsekvenser. - Timingen er rigtig dårlig. Vi er meget afhængige af at have en god infrastruktur, så vores unge mennesker kan komme til og fra deres uddannelser, og folk uden bil kan komme til Frederikshavn. Jeg synes, politikerne skulle tænke sig om en ekstra gang, inden de nedlægger busruterne, siger Oluf Hjortlund, formand Ålbæk Borgerforening. Manglende indflydelse Frederikshavn Kommune er en af de kun fire nordjyske kommuner, der ikke har en plads i NT’s bestyrelse. Derfor ved Kurt Kirkedal Jensen ikke om det fælles trafikselskab har gjort alle forsøg på at finde besparelser, inden de blev sendt direkte videre til kommunerne. - Jeg synes ikke, vi har været informeret godt nok, fordi vi ikke har en plads i bestyrelsen. Derfor ved vi heller ikke, om det har været diskuteret at se på besparelser i f.eks. NT’s administration eller droppe biobrændsel, der kunne spare driften for nogle millioner. - Hvis vi havde haft en plads ved NT’s bord, havde vi haft en mulighed for at påvirke den store prisstigning, som nu kommer til at koste kommunerne store besparelser, siger Kurt Kirkedal Jensen.

Referat:
Frederikshavn Kommune lægger op til en massakre på flere busruter – der skal spares mere end 8 millioner kroner – præcis samme beløb, som NT netop har hævet taksterne med.